text: Mand fra Esbjerg sigtet for bombetrussel i København
  29 april 2017 kl. 11.06
  Syd- og Sønderjyllands Politi har anholdt en 47-årig mand, der fredag indtelefonerede en bombetrussel mod virksomheden Minifinans.dk. 
  Den 47-årige mand blev fredag aften anholdt på sin bopæl i Esbjerg og har erkendt, at det var ham, der stod bag bombetruslen.
  Manden har overfor politiet fortalt, at det var utilfredshed med låne og gebyrsatser, der fik ham til at indtelefonere truslen.
  Virksomheden er placeret i Bredgade tæt ved Amalienborg, og bombetruslen førte til, at politiet afspærrede området i knap to timer fredag eftermiddag.
  -Vores jurister har haft sagen til vurdering, og vi betragter den som opklaret, fortæller vagtchef Erik Lindhold til TV SYD.
  Manden blev efter afhøring løsladt, men er fortsat sigtet for bombetruslen.
  Minifinans.dk driver en virksomhed, hvor de tilbyder kviklån til borgere i hele Danmark.
  Du kan læse mere om sagen her.
  